RESOLUCIÓN do 29 de abril de 2026 pola que se establece a composición da Mesa de Contratación Permanente.
Universidade da Coruña — III. Outras disposicións — 11/05/2026

O artigo 326.1 da Lei 9/2017, do 8 de novembro, de contratos do sector público (LCSP/2017), establece que, nos procedementos abertos, abertos simplificados, restrinxidos, de diálogo competitivo, de licitación con negociación e de asociación para a innovación, os órganos de contratación das administracións públicas estarán asistidos por unha mesa de contratación. Nos procedementos negociados en que non sexa necesario publicar anuncios de licitación e nos procedementos a que se refire o artigo 159.6, a constitución da mesa será potestativa para o órgano de contratación.
A publicación da Resolución do 12 de marzo de 2026, que modifica a relación de postos de traballo do persoal técnico, de xestión e de administración e servizos, exixe adaptar a composición da Mesa de Contratación Permanente, establecida pola Resolución do 11 de outubro de 2024.
De conformidade co previsto no artigo 326 da LCSP/2017 e na súa normativa de desenvolvemento, e en exercicio das facultades que lle confire o artigo 126 dos estatutos da Universidade da Coruña, este reitorado
Primeiro.
Composición da Mesa de Contratación Permanente
Desígnanse os membros da Mesa, así como os membros suplentes, que se citan a seguir:
1. Presidencia: a persoa titular do Vicerreitorado de Economía e Planificación Estratéxica.
Suplente: a persoa titular da Adxuntía de Economía.
2. Vogais permanentes:
a) Secretaría Xeral.
Suplente: Xefatura de Sección da Secretaría Xeral.
b) Xefatura do Servizo de Control Interno.
Suplente: Xefatura de Sección ou, na súa ausencia, dun negociado do Servizo de Control Interno.
c) Xefatura do Servizo de Asesoría Xurídica.
Suplente: Xefatura dun negociado da Asesoría Xurídica.
d) Xefatura do Servizo de Contratación Administrativa.
Suplente: Xefatura dun negociado do Servizo de Contratación Administrativa.
3. Secretaría: Xefatura da Sección de Contratación.
Suplente: Xefatura dun negociado do Servizo de Contratación Administrativa.
Segundo.
Normas de funcionamento da Mesa
1. Para a válida constitución da Mesa deberá estar presente a maioría absoluta dos seus membros e, en todo caso, o/a presidente/a, o/a secretario/a e os dous vogais que teñan atribuídas as funcións correspondentes ao asesoramento xurídico e ao control económico orzamentario do órgano de contratación.
2. Todos os membros da mesa terán voz e voto, coa excepción do/da secretario/a, que só terá voz.
3. A Mesa de Contratación poderá solicitar o asesoramento do persoal técnico ou experto independente con coñecementos acreditados nas materias relacionadas co obxecto do contrato. A súa asistencia será autorizada polo órgano de contratación e deberá ser reflectida expresamente no expediente, con referencia ás identidades deste persoal técnico ou experto, e á súa formación e á súa experiencia profesional (artigo 326.5 da LCSP/2017).
4. A Mesa de Contratación poderá solicitar cantos informes técnicos considere pertinentes (artigo 150.1 da LCSP/2017).
5. Nos casos en que a valoración dos criterios mediante un xuízo de valor corresponda a un comité formado por expertos ou a un organismo técnico especializado (artigo 146.2.a) da LCSP/2017), a designación realizarase e publicarase no perfil de contratante (artigo 63.5 LCSP/2017).
6. De maneira supletoria, o funcionamento da Mesa rexerase polo establecido no título preliminar, capítulo II, sección 3ª, subsección 1ª, da Lei 40/2015, do 1 de outubro, de réxime xurídico do sector público.
Terceiro.
Publicación e efectos
Esta resolución publicarase no
Diario Oficial de Galicia
e no perfil do contratante da Universidade da Coruña, e terá efectos sete días despois da súa publicación no
Diario Oficial de Galicia
.
A Coruña, 29 de abril de 2026